
Ministru kabineta noteikumi Nr. 316
Rīgā 2026. gada 9. jūnijā (prot. Nr. 32 25. §)
Grozījumi Ministru kabineta 2012. gada 18. decembra noteikumos Nr. 930 "Rakstniecības un mūzikas muzeja nolikums"
Izdoti saskaņā ar Valsts pārvaldes iekārtas likuma 16.panta pirmo daļu
· Izdarīt Ministru kabineta 2012. gada 18. decembra noteikumos Nr. 930 "Rakstniecības un mūzikas muzeja nolikums" (Latvijas Vēstnesis, 2012, 203. nr.) šādus grozījumus:
· 1. Izteikt noteikumu nosaukumu šādā redakcijā:
· "Latvijas Nacionālā rakstniecības un mūzikas muzeja nolikums".
· 2. Izteikt 1. punktu šādā redakcijā:
· "1. Latvijas Nacionālais rakstniecības un mūzikas muzejs (turpmāk – muzejs) ir kultūras ministra pakļautībā esoša tiešās pārvaldes iestāde."
· 3. Izteikt 3.1. apakšpunktu šādā redakcijā:
· "3.1. rakstniecības, teātra un mūzikas kolekciju centralizētā krājuma (turpmāk – krājums) saglabāšana, restaurācija, uzskaite un tā pieejamības nodrošināšana;".
· 4. Izteikt 3.4. apakšpunktu šādā redakcijā:
· "3.4. sabiedrības izglītošana un krājumā iekļauto ar rakstniecību un mūziku saistīto muzeja priekšmetu izmantošana komunikācijā ar sabiedrību, tai skaitā muzeja izstādēs un ekspozīcijās:
· 3.4.1. Muzeju krātuves izstāžu zālē Pulka ielā 8, Rīgā;
· 3.4.2. muzeja ekspozīcijas ēkā Mārstaļu ielā 6, Rīgā;
· 3.4.3. muzeja ekspozīcijā "Dziesmusvētku telpa" Mežaparka Lielajā estrādē Lūcijas Garūtas alejā 8, Rīgā."
· 5. Izteikt 4.1. apakšpunktu šādā redakcijā:
· "4.1. veic krājuma priekšmetu komplektēšanu, uzskaiti un aprūpi, tos konservējot un restaurējot;".
· 6. Izteikt 4.2. apakšpunktu šādā redakcijā:
· "4.2. nodrošina krājuma priekšmetu izmantošanu ekspozīcijām un izstādēm, kā arī zinātnes, kultūras, izglītības un valsts reprezentācijas mērķiem;".
· 7. Izteikt 4.3. apakšpunktu šādā redakcijā:
· "4.3. apkopo un dokumentē zinātniskās pētniecības avotus par Latvijas rakstniecības un mūzikas attīstību;".
· 8. Papildināt ar 4.8.1 apakšpunktu šādā redakcijā:
· "4.8.1 veic izglītojošo darbu un organizē tālākizglītības, mūžizglītības un profesionālās pilnveides pasākumus, tai skaitā īsteno pedagogu profesionālās kompetences pilnveides programmas;".
· 9. Izteikt 8. punktu šādā redakcijā:
· "8. Muzejā darbojas attīstības padome, muzeja krājuma komisija, muzeja un Memoriālo muzeju apvienības apvienotā krājuma komisija, muzeja un Latvijas Kultūras akadēmijas Eduarda Smiļģa Teātra muzeja apvienotā krājuma komisija un konservācijas un restaurācijas padome. Muzeja attīstības padomes, muzeja krājuma komisijas un muzeja konservācijas un restaurācijas padomes sastāvus un to nolikumus apstiprina muzeja direktors. Muzeja un Memoriālo muzeju apvienības apvienotās krājuma komisijas sastāvu un nolikumu apstiprina muzeja direktors un Memoriālo muzeju apvienības direktors. Muzeja un Latvijas Kultūras akadēmijas Eduarda Smiļģa Teātra muzeja apvienotās krājuma komisijas sastāvu un nolikumu apstiprina muzeja direktors un Latvijas Kultūras akadēmijas rektors."

	Ministru prezidenta pienākumu izpildītājs ‒ finanšu ministrs
	(paraksts*)
	M. Kučinskis

	Kultūras ministrs
	(paraksts*)
	N. Puntulis


* Dokuments ir parakstīts ar drošu elektronisko parakstu

